Беларуская пісьменніца і пальчыкавая гімнастыка.

Карысць пальчыкавых гульняў і гімнастык даўно даказана, яны карыстаюцца папулярнасцю і шырока прымяняюцца ў дзіцячых садах як на занятках, так і ў рэжымных момантах. Пальчыкавыя гульні дазваляюць дзіцяці ў гульнявой форме развіваць дробную маторыку, кісці і пальцы набываюць вялікую рухомасць, гнуткасць, рухі становяцца больш дакладнымі і ўпэўненымі.У працэсе засваення новых гульняў выхаванец атрымлівае або абагульняе веды аб навакольным, пашырае свой слоўнікавы запас, умацоўвае памяць. Спалучэнне вершаў і рухаў пальцаў рук аблягчае працэс запамінання, робіць яго прасцей і цікавей. Падабраўшы рухі пальчыкавых гімнастык да вершаў беларускіх пісьменнікау і развучыўшы іх з дзецьмі можна ў цікавай форме пазнаёміць выхаванцаў з іх творчасцю, развіць дробную маторыку і пашырыць слоўнікавы запас дзяцей, а таксама абудзіць цікавасць да роднай мовы.

Прапануем для завучвання вершы дзіцячай беларускай пісьменніцы Тадзіяны Кляшторнай. Павучальныя, добрыя вершы дапамогуць выхаваць у дзецях дабрыню, спагадлівасць, пачуццё эмпатыі.

З нашага двара да Пеці левая рука адкрытая далонь, правая рука кулак - папераменку

Сёння ўцякалі дзеці. указальныя і сярэднія пальцы абедзвюх рук імітуюць бег

Ён малодшых зневажае, левая рука “зайчык”, правая рука “класс” - папераменку

Цацкі ў дзетак адбірае

І не лічыцца не з кім. мезінец, безназоўны, сярэдні і указальны палец напераменку “вітаюцца” з вялікім пальцам

Сябраваць не будзем з ім. левая і правая кісці “вітаюцца”

Пазіраў з-за плота Пеця, далоні складзеныя і знаходзяцца насупраць носа, галава паварочваецца налева і направа

Як клубніцы полюць дзеці. абедзве далоні імітуюць рухі пры праполцы

Непрыкметна дні ляцелі, расчыненыя далоні разгорнутыя да дзіцяці і перакрываюць адзін аднаго, змяняюцца месцамі

Хутка ягады паспелі. складзеныя далоні раскрываюцца

Дзеці ягады ядуць, далоні напераменку падносяць да рота

Пецю есці не завуць. указальныя пальцы абедзвюх рук дэманструюць адмаўленне

“Калі ласка”, “дзякуй”, “добры дзень”пальцы левай і правай рукі напераменку “вітаюцца”

Ветлівыя словы левая рука адкрытая далонь, правая рука клас - напераменку

Чую ад людзей. адкрытыя далоні падносім да вушэй

Ветлівымі словамі левая рука адкрытая далонь, правая рука клас - напераменку

Трэба даражыць, адкрытыя далоні падносім да сэрца

З ветлівымі словамі левая рука адкрытая далонь, правая рука клас - напераменку

Лёгка жыць. абедзве рукі “ліхтарыкі”